'ગ્રંથવિહાર' એ ગુજરાતી સાહિત્ય પરિષદ સંચાલિત પુસ્તકવેચાણકેન્દ્રનું નવું નામ છે. પરિષદ પરિસરમાં બીજા પ્રકાશકોનાં સાહિત્યિક પુસ્તકો પણ ઉપલબ્ધ થાય એ આશય છે. માધ્યમોની અસર લોકો પર ગજબ પડી ચે અને વાંચનનો મહિમા ઘટતો જાય છે એવી સમજ પ્રવર્તે છે. એ કેટલું સાચું છે એનો સરવે થાય ત્યારે થાય, પણ સાવ એવું નથી લાગતું, કારણ કે, પરિષદે છેલ્લાં છએક વર્ષમાં પચાસેક લાખનાં પુસ્તકો વેચ્યાં છે! અલબત્ત, આ વેચાણ પાછળનો આશય આર્થિક ઉપાર્જન કરવાનો નહીં; પરંત્ગુ, લોકો શિષ્ટ સાહિત્ય વધુ ને વધુ વાંચે એ છે. આ અનુભવ પરિષદ માટે અને આખા સમાજ માટે ખૂબ મહત્ત્વનો ચે. ઉત્તમ સાહિત્ય લોકો સુધી વધુ ને વધુ પહોંચે એમાં જ 'ગ્રંથવિહાર' શબ્દની સાર્થકતા છે.